**Ministru kabineta noteikumu projekta "Noteikumi par zvērinātu notāru apliecināto pilnvarojumu reģistru, Latvijā atsaukto pilnvarojumu reģistru un nākotnes pilnvarojumu reģistru" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts "Noteikumi par zvērinātu notāru apliecināto pilnvarojumu reģistru, Latvijā atsaukto pilnvarojumu reģistru un nākotnes pilnvarojumu reģistru" noteic kārtību, kādā Latvijas Zvērinātu notāru padome ved minētos reģistrus, kā arī maksu, atbrīvojumus un maksas samazinājumus par ziņu saņemšanu, kā arī kārtību, kādā saņemamas ziņas no šiem reģistriem. Noteikumu projektā saglabāts spēkā esošais regulējums attiecībā uz atsaukto pilnvarojumu reģistra un nākotnes pilnvarojumu reģistra vešanu, papildinot to atbilstoši Notariāta likumam.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Noteikumi par zvērinātu notāru apliecināto pilnvarojumu reģistru, Latvijā atsaukto pilnvarojumu reģistru un nākotnes pilnvarojumu reģistru" (turpmāk – Noteikumu projekts) izstrādāts atbilstoši grozījumiem Notariāta likumā, kas stāsies spēkā 2018. gada 1. jūlijā (likums "Grozījumi Notariāta likumā" Saeimā pieņemts 2018. gada 8. martā). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Notariāta likuma 451. pants noteic deleģējumu Ministru kabinetam noteikt kārtību, kādā Latvijas Zvērinātu notāru padome ved Latvijā atsaukto pilnvarojumu reģistru un nākotnes pilnvarojumu reģistru. Savukārt Notariāta likuma 57. pantā noteikts, kādas ziņas ierakstāmas minētajos reģistros. Tādējādi Ministru kabineta 2013. gada 16. jūlija noteikumos Nr. 405 "Kārtība, kādā Latvijas Zvērinātu notāru padome ved Latvijā atsaukto pilnvarojumu reģistru un nākotnes pilnvarojumu reģistru un sniedz reģistros esošās ziņas" (turpmāk – Noteikumi Nr. 405) noteikta kārtība, kādā Latvijas Zvērinātu notāru padome ved Latvijā atsaukto pilnvarojumu reģistru un nākotnes pilnvarojumu reģistru un sniedz nākotnes pilnvarojumu reģistrā esošās ziņas atbilstoši Notariāta likuma prasībām.Saskaņā ar Notariāta likuma 45.1 panta pirmo daļu (redakcijā, kas stāsies spēkā 2018. gada 1. jūlijā) paredzams, ka Ministru kabinets nosaka kārtību, ne tikai kādā Latvijas Zvērinātu notāru padome ved Latvijā atsaukto pilnvarojumu reģistru un nākotnes pilnvarojumu reģistru, bet arī zvērinātu notāru apliecināto pilnvarojumu reģistru. Vienlaikus Notariāta likuma 57. panta trešā daļa (redakcijā, kas stāsies spēkā 2018. gada 1. jūlijā) noteic, kādas ziņas ierakstāmas zvērinātu notāru apliecināto pilnvarojumu reģistrā. Proti, paredzēts tajā norādīt pilnvarnieka un pilnvarotāja uzvārdu un vārdu, personas kodu (ja tāda nav, – dzimšanas gadu, dienu, mēnesi un vietu), ziņas par apliecināto pilnvarojumu un zvērinātu notāru, kurš apliecinājis pilnvarojumu.Vienlaikus Notariāta likuma 45.1 panta otrajā daļā (redakcijā, kas stāsies spēkā 2018. gada 1. jūlijā) noteikts deleģējums Ministru kabinetam noteikt maksu, atbrīvojumus no tās un maksas samazinājumus par ziņu saņemšanu, kā arī kārtību, kādā saņemamas ziņas no zvērinātu notāru apliecināto pilnvarojumu reģistra, Latvijā atsaukto pilnvarojumu reģistra un nākotnes pilnvarojumu reģistra.Ņemot vērā minēto, izstrādāts Noteikumu projekts, ņemot par pamatu Noteikumos Nr. 405 noteikto regulējumu un papildinot to atbilstoši Notariāta likumam, tajā skaitā, mainot šo noteikumu nosaukumu. Proti, Noteikumu projektā saglabāts Noteikumos Nr. 405 noteiktais regulējums attiecībā uz atsaukto pilnvarojumu reģistra un nākotnes pilnvarojumu reģistra vešanu.Vienlaikus, ņemot vērā regulējumu, kāds noteikts attiecībā uz atsaukto pilnvarojumu reģistru un nākotnes pilnvarojumu reģistru, Noteikumu projekts noteic kārtību, kādā Latvijas Zvērinātu notāru padome ved arī zvērinātu notāru apliecināto pilnvarojumu reģistru, šajā reģistrā iekļaujamo informāciju, kā arī kārtību, kādā ziņas no šī reģistra tiek izsniegtasNoteikumu projektā paredzēts, ka zvērinātu notāru apliecināto pilnvarojumu reģistrā iekļauj informāciju par pilnvarotāju (pilnvarotājiem) un pilnvarnieku (pilnvarniekiem) - fiziskās personas vārdu, uzvārdu un personas kodu (ja tāda nav, – dzimšanas datumu) vai juridiskās personas nosaukumu un reģistrācijas numuru, par apliecināto pilnvarojumu – pilnvarojuma izdošanas datumu, numuru un skenētu papīra formas notariālo aktu vai elektronisko notariālo aktu. Tāpat šajā reģistrā paredzēts iekļaut informāciju par zvērinātu notāru (vārdu un uzvārdu), kurš apliecinājis pilnvarojumu, kā arī norādīt piezīmes (piemēram, ieraksta labojuma iemeslus).Noteikumu projektā arī paredzēts, ka zvērināti notāri informāciju zvērinātu notāru apliecināto pilnvarojumu reģistrā iesniedz ne vēlāk kā nākamajā darbdienā pēc pilnvarojuma akta parakstīšanas.Attiecībā uz ziņu izsniegšanas kārtību Noteikumu projekts paredz, ka Latvijas Zvērinātu notāru padome apliecināto pilnvarojumu reģistrā, atsaukto pilnvarojumu reģistrā un nākotnes pilnvarojumu reģistrā esošās ziņas sniedz elektroniski vai papīra formā 10 dienu laikā pēc pieprasījuma saņemšanas. Ziņas sniedz: 1) no apliecināto pilnvarojumu reģistra un atsaukto pilnvarojumu reģistra par pilnvarām, kas apliecinātas pie zvērinātiem notāriem pēc 2018. gada 1. jūlija, un nākotnes pilnvarojumu reģistra, ja norāda pilnvarojuma izdošanas datumu, numuru un zvērināta notāra vārdu un uzvārdu, kurš apliecinājis pilnvarojumu; 2) no atsaukto pilnvarojumu reģistra par zvērinātu notāru apliecinātajām pilnvarām, kas apliecinātas līdz 2018. gada 30. jūnijam, un citu amatpersonu jebkurā laikā apliecinātajām pilnvarām, ja norāda pilnvarotāja – fiziskās personas vārdu, uzvārdu un personas kodu (ja tāda nav, – dzimšanas gadu, dienu, mēnesi un vietu) vai juridiskās personas nosaukumu un reģistrācijas numuru.Šāda atšķirība paredzēta, ņemot vērā praktiskās ziņu no atsaukto pilnvarojumu reģistra izsniegšanas iespējas. Proti, Noteikumu projekts paredz noteikt atšķirīgu ziņu izsniegšanas kārtību no šī reģistra, atkarībā no laika, kad pilnvarojums apliecināts, ievērojot to, ka līdz Noteikumu projekta spēkā stāšanas brīdim netiek veikta zvērinātu notāru apliecināto pilnvarojumu uzskaite. Līdz ar to līdz Noteikumu projekta spēkā stāšanās brīdim Latvijas Zvērinātu notāru padomes rīcībā nav datu par zvērinātu notāru apliecinātajiem pilnvarojumiem, vienlaikus ir dažāda veida pilnvarojumu atsaukumi. Proti, praksē tiek atsaukti visi pilnvarojumi, visi pilnvarojumi noteiktā laika posmā, atsaukti konkrēti pilnvarojumi, tādējādi praksē pietiekami daudzos gadījumos atsauc pilnvarojumus, nenorādot konkrētu pilnvaru. Līdz ar to praktiski reģistros atbilstoši spēkā esošajai kārtībai pretī nav ieraksts par izdoto pilnvarojumu, lai pieliktu atzīmi, ka tas ir atsaukts un nodrošinātu meklēšanu par šī pilnvarojuma atsaukumu pēc datuma, numura un zvērināta notāra. Tas pats attiecināms arī uz visiem citiem pilnvarojumiem, kas tiks apliecināti ne pie zvērināta notāra.Noteikumu projekts noteic arī maksu, atbrīvojumus no tās un maksas samazinājumus par ziņu saņemšanu no reģistriem, ņemot vērā pašreizējo maksu par ziņu izsniegšanu no šiem reģistriem (noteikta ar Latvijas Zvērinātu notāru padomes 2013. gada 6. decembra noteikumiem "Noteikumi par Latvijas Zvērinātu notāru padomes sniegto maksas pakalpojumu cenrādi"), noapaļojot to līdz veselam skaitlim, kā arī ievērojot šo reģistru uzturēšanas un ziņu izsniegšanas izmaksas.Proti, Noteikumu projekts paredz, ka par ziņu izsniegšanu no apliecināto pilnvarojumu reģistra, atsaukto pilnvarojumu reģistra un nākotnes pilnvarojumu reģistra iekasē maksu šādā apmērā: 1) par reģistru ierakstu elektronisku atlasi Latvijas Zvērinātu notāru padomes tīmekļvietnē (par vienu pilnvarojuma aktu) – 5 *euro* (tādējādi nodrošinot reģistru tehniskā risinājuma uzturēšanu un dodot iespēju veikt reģistru datu meklēšanu); 2) par rakstveidā vai elektroniski atbilstoši normatīvajos aktos par elektronisko dokumentu izstrādāšanu, noformēšanu un apriti noteiktajām prasībām noformētu izziņu (par vienu pilnvarojuma aktu) – 10 *euro* (ietverot izziņas tehnisku sagatavošanu un nosūtīšanu elektroniski atbilstoši normatīvajos aktos par elektronisko dokumentu izstrādāšanu, noformēšanu un apriti noteiktajām prasībām vai pa pastu. Proti, ja datu meklēšanu veikts Latvijas Zvērinātu notāru padomes biroja darbinieks, par iesnieguma apstrādi, atbildes sagatavošanu un nosūtīšanu maksai būtu pieskaitāmi vēl 5 *euro*, kas segtu izziņas par vienu pilnvarojuma aktu sagatavošanas un nosūtīšanas izmaksas (aploksne, marka vai elektroniska nosūtīšana, kancelejas preces, amatalga un darba devēja valsts sociālās apdrošināšanas obligātās iemaksas darbiniekam, kurš ir atbildīgs par reģistru datu)); 3) ja izziņā tiek iekļauta informācija vairāk nekā par vienu pilnvarojumu, šo noteikumu 14.2. apakšpunktā noteiktajai maksai pieskaita 5 *euro* par katru nākamo pilnvarojumu (sākot no otrā).Lai segtu izmaksas, kas atkarībā no pieprasījumu skaita rodas sakarā ar izziņas sagatavošanu paātrinātā termiņā, Noteikumu projektā paredzēts, ja izziņas pieprasītājs lūdz to izsniegt īsākā termiņā nekā 10 dienu laikā no pieprasījuma saņemšanas, noteikumus  noteiktajai maksai piemēro: 1) koeficientu divi, ja izziņa tiek izsniegta piecu dienu laikā; 2) koeficientu četri, ja izziņa tiek izsniegta vienas dienas laikā. Šādi koeficienti ņemti par pamatu no spēkā esošiem normatīvajiem aktiem, kuros paredzēta maksa par ziņu izsniegšanu no attiecīgām informācijas sistēmām paātrinātā termiņā, piemēram, Ministru kabineta 2015. gada 22. decembra noteikumiem Nr. 787 "[Valsts zemes dienesta maksas pakalpojumu cenrādis](https://likumi.lv/ta/id/260538-valsts-zemes-dienesta-maksas-pakalpojumu-cenradis) un samaksas kārtība", kuru 4. punktā noteikts, ja persona vēlas saņemt pakalpojumu divas reizes īsākā termiņā, nekā noteikts attiecīgajos normatīvajos aktos, un tas ir tehniski iespējams, cenai par pakalpojumu piemēro koeficientu divi.Turklāt, ņemot vērā to, ka par izziņas sagatavošanu svešvalodā Latvijas Zvērinātu notāru padomei radīsies papildu izdevumi, kas saistīti ar izziņā iekļaujamās informācijas iztulkošanu attiecīgajā svešvalodā, Noteikumu projektā noteikts, ka šādos gadījumos, ja izziņa tiek sagatavota angļu, franču, vācu, spāņu vai krievu valodā, maksai piemēro koeficientu trīs.Par apliecināto pilnvarojumu reģistra, atsaukto pilnvarojumu reģistra un nākotnes pilnvarojumu reģistra datu nodošanu abonēšanas režīmā maksājami 100 *euro* mēnesī par katru reģistru un par vienu standartkopu vienā pieprasījumā 2 *euro*. Noteikumu projekts paredz, ka maksu par ziņu izsniegšanu no apliecināto pilnvarojumu reģistra, atsaukto pilnvarojumu reģistra un nākotnes pilnvarojumu reģistra ieskaita Latvijas Zvērinātu notāru padomes norēķinu kontā vai samaksā skaidrā naudā Latvijas Zvērinātu notāru padomes birojā (ņemot vērā to, ka personas var vēlēties saņemt izziņu Latvijas Zvērinātu notāru padomē) pirms attiecīgo ziņu saņemšanas un to neatmaksā.Vienlaikus Noteikumu projektā paredzēts, ka no maksas par ziņu izsniegšanu no pilnvarojumu reģistra, atsaukto pilnvarojumu reģistra un nākotnes pilnvarojumu reģistra ir atbrīvoti zvērināti notāri, tiesas un valsts iestādes, saņemot reģistra ziņas amata pienākumu veikšanai un savu funkciju nodrošināšanai. Turklāt trūcīgām un maznodrošinātām personām Latvijas Zvērinātu notāru padome pēc šo personu lūguma samazina maksu par izziņas sniegšanu par 75 procentiem.Ievērojot to, ka attiecīgās Notariāta likuma normas par zvērinātu notāru apliecināto pilnvarojumu reģistra vešanu stāsies spēkā 2018. gada 1. jūlijā, Noteikumu projektā noteikts, ka arī tajā iekļautais regulējums stājas spēkā šajā datumā. Vienlaikus paredzēts, ka ar Noteikumu projekta spēkā stāšanos tiks atzīti par spēku zaudējušiem Ministru kabineta 2013. gada 16. jūlija noteikumi Nr. 405 "Kārtība, kādā Latvijas Zvērinātu notāru padome ved Latvijā atsaukto pilnvarojumu reģistru un nākotnes pilnvarojumu reģistru un sniedz reģistros esošās ziņas". |
| 3. | Projekta izstrādē iesaistītās institūcijas | Latvijas Zvērinātu notāru padome. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Zvērinātu notāru padome, personas, kuras vēlēsies saņemt ziņas no apliecināto pilnvarojumu reģistra, atsaukto pilnvarojumu reģistra un nākotnes pilnvarojumu reģistra, un zvērināti notāri. Atbilstoši Ministru kabineta 2005. gada 29. marta noteikumu Nr. 215 "Noteikumi par zvērinātu notāru amata vietām" 2. punktam Latvijas Republikā ir noteiktas 125 zvērinātu notāru amata vietas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nemaina minēto sabiedrības mērķgrupu tiesības, pienākumus un veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

 |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par Noteikumu projektu un dotu iespēju izteikt viedokli, Noteikumu projekts pirms tā iesniegšanas Valsts sekretāru sanāksmē ievietots Tieslietu ministrijas mājaslapā. |
| 2. | Sabiedrības līdzdalība projekta izstrādē | Tieslietu ministrija 2018. gada 16. aprīlī Noteikumu projektu ievietoja savā mājaslapā sadaļā "Sabiedrības līdzdalība" (pieejams: <https://www.tm.gov.lv/lv/sabiedribas-lidzdaliba/diskusiju-dokumenti/tiesibu-akti>), tādējādi dodot iespēju sabiedrībai līdzdarboties tiesību akta izstrādes procesā. |
| 3. | Sabiedrības līdzdalības rezultāti | Pēc Noteikumu projekta ievietošanas Tieslietu ministrijas mājaslapā viedokļi par Noteikumu projektu no sabiedrības pārstāvju puses ir/nav saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Latvijas Zvērinātu notāru padome. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Iesniedzējs:

Tieslietu ministrijas

valsts sekretārs Raivis Kronbergs

Alberinga, 67036835

Kristine.Alberinga@tm.gov.lv